Rusdi Kirana

Rusdi Kirana (lahèr 17 Agustus 1963) panèka pangusaha Indonèsia bân jhughân pamaddhek  Lion Air sè mabâḍâ pangabbhârân kalabân tarif moḍâ ka masyarakat Indonèsia. Salèrana samangkèn ajabat mènangka bekkèl Katua MPR RI 2024–2029.Anggrainy, Firda Chyntia (3 Oktober 2024). "Diketuai Ahmad Muzani, Ini Daftar 9 Pimpinan MPR RI 2024-2029". detik.com. Èaksès tangghâl 20-01-2026 Tangghâl 19 Januwari 2015, salèrana èpèlè sareng Prèsidèn Joko Widodo ghâbây dhâddhi angghuta Dèwan Pertimbangan Prèsidèn.http://www.tribunnews.com/nasional/2015/01/19/terima-pinangan-jokowi-rusdi-kirana-siap-mundur-sebagai-waketum-pkb Èaksès tangghâl 20-01-2026http://news.okezone.com/read/2015/01/19/337/1094147/jadi-wantimpres-rusdi-kirana-siap-mundur-dari-pkb Èaksès tangghâl 20-01-2026 È bidang politik, sejjhâk 12 Januwari 2014, salèrana ajabat mènangka bekkèl Katua Umum Partai Kabangkidhân Bhângsa.http://www.tribunnews.com/nasional/2014/01/12/utang-budi-ke-gus-dur-alasan-bos-lion-air-rusdi-kirana-pilih-pkb Èaksès tangghâl 20-01-2026 Lion Air Group sè èpimpin dhâddhi  perusahaan sè anḍi' pan-bârâmpan ana' perusahaan, èantarana Lion Air, Wings Air, Batik Air, Malindo Air, Thai Lion Air bân Super Air Jet.

 Kaoḍi'ân 
Rusdi ngawwâli bisnis pangabbhârânna bulân Oktober 1999. Kalabân modal awwâl US$10 juta, salèrana makalowar "rèvolusi" ḍâlem dhunnya pangabbhârân kalabân konsèp bâjârân moḍâ (low cost carrier). Idena kasebbhut aghâbây rèpot ka perusahaan pangabbhârân laènna. Ghun ḍâlem bâkto ennem taon, Lion anḍi' 24 kapal sè aropa 19 MD80 bân lèma' kapal aropa DHC-8-301. Ḍâri bâgiyân bitongan  orèng sè nompa', Lion ollè 600.000 orèng lebbi sabbhân bulânna otabâ ngobâsanè 40% ḍâri sakabbhina sègmèn pasar. Taon 2004 Lion Air bâḍâ è pangkat nomer ḍuwâ', saellana Garuda Indonèsia, ḍâlem hal bitongan orèng sè nompa'.

Prèstasi ka'dinto ghi' ta' cokop ka Rusdi. Salèrana ghi' terros akembhângaghi lèmbâng-lèmbâng bisnis Lion Air bân aniyat dhâddhi market leader dâlem pangabbhârân domèstik. Salèrana terros nyiyapaghi molaè infrastruktur, rute pangabbhârân, kantos tambâ'ân bitongan kapal.

Ghâbây infrastruktur, Rusdi alako sareng pihak TNI AU bân PT Dirgantara Indonèsia, nyèwa hanggar è Lapangan Udara Husein Sastranegara, Bandung èkaghâbây Lion Maintenance Facility (LMF). Salèrana jhughân mellè simulator kapal rè-karè ḍâri Skandinavia Air ghâbây alatè piloddhâ. Salaènna ghânèka,  Lion Air alako sareng TNI AU ghâbây dhâddhi pangelola Bandara Halim Perdanakusuma, Jakarta. Kalabân sè kasebbhut, mongkèn base ḍâri kapal-kapal Lion Air bhâkal ngallè ka Bandara Halim Perdanakusumah.

Ghâbây rute pangabbhârân, samangkèn Lion Air ampon landing è 36 kottha rajâ è Indonèsia. È jalur internasional, Lion Air jhughân nyadiyâ  pangabbhârân ka Singapura, Penang, Kuala Lumpur, Ho Chi Minh, bân Seoul. Salèrana jhughân bhâkal ngembhângaghi jalur ka Asia Tengnga bân Asia Tèmor, akadhi ke Hong Kong bân Tiongkok.

 Sombher-sombher